NORAKSTS

|  |  |
| --- | --- |
| 22.12.2022. | Nr.18/6 |

###### PAŠVALDĪBAS LĪDZDALĪBAS IZVĒRTĒJUMS

###### AS “AMO PLANT”

(ziņo: S.Barone-Upeniece)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Rublis), **PRET – 1** (A.Pagors), **ATTURAS – 2** (G.Kurlovičs, A.Tomašūns),

Jelgavas valstspilsētas pašvaldība ir automobiļu ražošanas uzņēmuma AS “AMO PLANT” 2,7% kapitāla daļu turētāja.

Publiskas personas kapitāla daļu un kapitālsabiedrību pārvaldības likuma 4.panta pirmā daļa noteic, ka publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma (turpmāk – VPIL) 88.pantam. Saskaņā ar Publiskas personas kapitāla daļu un kapitālsabiedrību pārvaldības likuma 7.panta pirmo daļu publiskai personai, tai skaitā pašvaldībai, ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību Valsts pārvaldes iekārtas likuma 88.panta pirmajā daļā minētajiem gadījumiem.

Pašvaldības iesaiste AS “AMO PLANT” bija saistīta ar uzņēmējdarbības attīstīšanu Jelgavas valstspilsētas teritorijā, veicinot jaunu darba vietu izveidi pašvaldībā. Kopš 2015. gada AS “AMO PLANT” ir pasludināta maksātnespēja. Pašvaldībai šobrīd ir jāgaida tiesvedības procesa beigas un tiklīdz tas būs iespējams, tā gatavojas pārtraukt savas saistības ar AS “AMO PLANT”. Personu apvienība “Civitta” (turpmāk – Civitta), pamatojoties uz 2022. gada 10. maijā noslēgto līgumu, veikusi Jelgavas valstspilsētas pašvaldības līdzdalības izvērtējumu
AS “AMO PLANT” un veikusi konsultācijas ar Konkurences padomi (turpmāk – KP).

KP 21.11.2022. vēstulē Nr. 1.7-2/1123 konstatējusi, ka AS “AMO PLANT” ir automobiļu ražošanas uzņēmums, kam 08.07.2015. pasludināts maksātnespējas process un komercdarbība netiek veikta. Ņemot vērā minēto, kā arī Maksātnespējas likuma 63. panta pirmo daļas 1. punktu, kas nosaka, ka pēc juridiskās personas maksātnespējas procesa pasludināšanas parādnieks zaudē tiesības rīkoties ar visu savu mantu, kā arī ar viņa valdījumā vai turējumā esošo trešajām personām piederošo mantu, un šīs tiesības iegūst administrators, tad KP pieņēmusi sniegto informāciju zināšanai.

Saskaņā ar Publiskas personas kapitāla daļu un kapitālsabiedrību pārvaldības likuma 4.panta pirmo daļu, 7.pantu un Valsts pārvaldes iekārtas likuma 88.panta septīto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izbeigt Jelgavas valstspilsētas pašvaldības tiešo līdzdalību AS “AMO PLANT” pēc maksātnespējas procesa pabeigšanas.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 22. decembrī